ai4bharat/Pralekha huggingface dataset:
பாதுகாப்பு அமைச்சகம்
மத்திய அமைச்சரவை கூட்டம்: ஆகாஷ் ஏவுகணையின் ஏற்றுமதிக்கு அனுமதி, ஏற்றுமதிக்கான ஒப்புதலை விரைந்து வழங்குவதற்கு குழு உருவாக்கம்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஆகாஷ் ஏவுகணையின் ஏற்றுமதிக்கு அனுமதி வழங்கப்பட்டது.
தற்சார்பு இந்தியா திட்டத்தின் கீழ் பல்வேறு பாதுகாப்புத் தளவாடங்களையும் ஏவுகணைகளையும் இந்தியா உருவாக்கி வருகிறது. 96% உள்நாட்டிலேயே தயாரிக்கப்பட்ட ஆகாஷ் நாட்டின் மிக முக்கிய ஏவுகணையாகும்.
தரையிலிருந்து 25 கிலோமீட்டர் தொலைவு வரை வானத்தில் சென்று தாக்கும் இந்த ஏவுகணை கடந்த 2014-ஆம் ஆண்டு இந்திய விமானப் படையிலும், 2015-ஆம் ஆண்டு இந்திய ராணுவத்திலும் சேர்க்கப்பட்டது.
இந்த ஏவுகணை பயன்பாட்டைத் தொடர்ந்து, பல்வேறு நட்பு நாடுகள் ஆகாஷ் ஏவுகணை மீதான தங்கள் விருப்பத்தை சர்வதேசக் கண்காட்சி, பாதுகாப்புக் கண்காட்சி, ஏரோ இந்தியா போன்ற நிகழ்ச்சிகளின் போது வெளிப்படுத்தி வருகின்றன. அமைச்சரவையின் இந்த ஒப்புதலின் வாயிலாக இந்திய உற்பத்தியாளர்கள் பிற நாடுகளின் தகவல்/ திட்ட முன்மொழிவுகளை கோரும் ஆவணங்களில் பங்கேற்க முடியும்.
பாதுகாப்புத் துறையில் இதுவரை கூறுகள்/ பாகங்கள் போன்றவை ஏற்றுமதி செய்யப்பட்டன. முழுமையான தளவாடங்கள் ஏற்றுமதி மிகவும் குறைவு. அமைச்சரவையின் இந்த முன்முயற்சி நாட்டின் பாதுகாப்புத் தளவாடங்களை உலகளவில் போட்டியிடும் வகையில் அவற்றை மேம்படுத்த உதவிகரமாக இருக்கும்.
ஏற்றுமதி செய்யப்படும் ஆகாஷ் ஏவுகணையின் தன்மை இந்திய பாதுகாப்புப் படையில் உபயோகிக்கும் ஏவுகணையை விட வேறுபட்டதாக இருக்கும்.
ஆகாஷைத் தவிர கடற்கரைக் கண்காணிப்பு கருவி, ரேடார் மற்றும் வான்வெளி தளங்கள் போன்றவற்றிலும் பிற நாடுகள் விருப்பம் தெரிவித்து வருகின்றன. இதுபோன்ற தளவாடங்களை ஏற்றுமதி செய்வதற்கு விரைந்து ஒப்புதல் அளிக்கும் வகையில் பாதுகாப்பு அமைச்சர், வெளியுறவு அமைச்சர் மற்றும் தேசிய பாதுகாப்பு ஆலோசகர் ஆகியோர் அடங்கிய குழுவும் அமைக்கப்பட்டுள்ளது.
உள்நாட்டில் தயாரிக்கப்படும் பெரும் ராணுவ தளவாடங்களை பிற நாடுகளுக்கு ஏற்றுமதி செய்வது குறித்து இந்த குழு ஒப்புதல் வழங்கும். இரு நாடுகளுக்கிடையேயான பல்வேறு வாய்ப்புகளையும் இந்த குழு ஆய்வு செய்யும்.
பாதுகாப்புத் தளவாடங்களை ஏற்றுமதி செய்வதன் வாயிலாக பாதுகாப்பு ஏற்றுமதியில் 5 பில்லியன் அமெரிக்க டாலர் அளவை எட்டவும், அந்நிய நட்பு நாடுகளுடனான கேந்திர உறவுமுறையை மேம்படுத்தவும் இந்திய அரசு கவனம் செலுத்தி வருகிறது.
(-----
(
பெருநிறுவனங்கள் விவகாரங்கள் அமைச்சகம்
திவால் சட்டம் 2016ன் கீழ் அறிவிக்கப்பட்ட வரன்முறைகள் குறித்து பொதுமக்களிடமிருந்து கருத்து கேட்கிறது இந்திய திவால் வாரியம்
திவால் சட்டம் 2016  என்பது நவீன பொருளாதார சட்டம். இந்த சட்டத்தின் பிரிவு 240 இந்திய திவால் வாரியம் வரன்முறைகளை அமைக்கும் அதிகாரத்தை அளிக்கிறது. இந்த வரன்முறைகள்  சட்டத்தில் கூறப்பட்டுள்ள விதிகளை கடைப்பிடிக்க வேண்டும்,  இவை விதிகளுக்கு உட்பட்டதாக இருக்க வேண்டும்,  அரசிதழில் இதற்கான விதிகள் வெளியிடப்பட வேண்டும் மற்றும்  இந்த விதிகள் இயன்ற வரை விரைவில் நாடாளுமன்றத்தின் இரு அவைகளில் 30 நாட்களுக்கு வைக்கப்பட வேண்டும்.
சட்டத்தின் கீழ் ஏற்கனவே அறிவிக்கப்பட்ட வரன்முறைகள் சம்பந்தப்பட்டவர்கள் மற்றும் வரன்முறை செய்யப்பட்டவர்கள் உட்பட பொதுமக்களிடமிருந்து கருத்துகளை இந்திய திவால் வாரியம் அழைப்பு விடுத்துள்ளது. 2018 ஏப்ரல் 30 முதல் 2018 டிசம்பர் 31 வரை பெறப்படும் கருத்துகள் ஒன்றாக பரிசீலிக்கப்பட்டு உரிய நடைமுறைகளைத் தொடர்ந்து வரன்முறைகள் தேவையான அளவுக்கு திருத்தம் செய்யப்படும். திருத்தம் செய்யப்பட்ட வரன்முறைகள் 2019 மார்ச் 31ம் தேதிக்குள் அறிவிக்கையாக வெளியிட இந்திய திவால் வாரியம் விரும்புகிறது. மேலும் இவற்றை 2019 ஏப்ரல் 1ம் தேதி அமலுக்கு கொண்டு வரவும் விரும்புகிறது. இதே போன்ற நடவடிக்கை முந்தைய ஆண்டு மேற்கொள்ளப்பட்டு, அதன் தொடர்ச்சியாக பல்வேறு வரன்முறைகள் திருத்தம் செய்யப்பட்டு 2018 ஏப்ரல் முதல் தேதி முதல் நடைமுறைப்படுத்தப்பட்டது.
வரைவு வரன்முறைகள் அறிவிக்கையாக வெளியிடப்படும் முன்பு அது குறித்து பொதுமக்களின் கருத்தை அறியும் முயற்சி மேற்கொள்ளப்படுகிறது.
கருத்துகளை அளிக்கவும் நடைமுறைகளை பின்பற்றவும், விஜயம் செய்க: pib.gov.in
(Visitor Counter : 283
பிரதமர் அலுவலகம்
உத்தராகண்ட் சட்டப் பேரவையின் முன்னாள் தலைவர் திரு.ஹர்பன்ஸ் கபூரின் மறைவுக்கு பிரதமர் இரங்கல்
உத்தராகண்ட் சட்டப் பேரவையின் முன்னாள் தலைவர் திரு.ஹர்பன்ஸ் கபூரின் மறைவு குறித்து பிரதமர் திரு.நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
அவர் வெளியிட்டுள்ள டுவிட்டர் பதிவில் தெரிவித்திருப்பதாவது;
“உத்தராகண்ட் மாநிலத்தைச் சேர்ந்த எங்களது மூத்த கட்சித் தோழர் திரு.ஹர்பன்ஸ் கபூர் அவர்களின் மறைவால் கவலை அடைந்தேன். மூத்த சட்டமன்ற உறுப்பினரும், நிர்வாகியுமான அவர், பொதுச் சேவை மற்றும் சமூக நலனில் ஆற்றிய பங்களிப்புக்காக என்றும் நினைவு கூரப்படுவார். அவரது குடும்பத்தினருக்கும், ஆதரவாளர்களுக்கும் இரங்கல்கள். ஓம் சாந்தி.”
சிறப்பு சேவைகள் மற்றும் கட்டுரைகள்
பலவகைப் பணி  ஊழியர், ஹவல்தார்  தேர்வு, 2023
மத்திய அரசின் பல்வேறு அமைச்சகங்கள் / அமைப்புகளில் பணி நியமனத்திற்கு பணியாளர் தேர்வாணையம் ‘பலவகைப் பணி  ஊழியர், ஹவல்தார்  தேர்வு 2023’ குறித்த அறிவிக்கையை 30.06.2023 அன்று வெளியிட்டுள்ளது.
மத்திய அரசின் பல்வேறு அமைச்சகங்கள் / துறைகள் / அலுவலகங்கள் ஆகியவற்றுக்கு ‘பலவகைப் பணி  ஊழியர் பணியிடங்களுக்கும் மற்றும் பல்வேறு மாநிலங்கள், யூனியன் பிரதேசங்களில் உள்ள பல்வேறு அரசியல் சட்ட அமைப்புகள் / சட்டரீதியான அமைப்புகள் / நடுவர் மன்றங்கள் போன்றவற்றில் மத்திய நிதியமைச்சகத்தின் வருவாய் துறையின் கீழ் உள்ள மத்திய கலால் வாரியம் மற்றும் சுங்கம் , மத்திய போதைப் பொருள் தடுப்புப் பிரிவு  ஆகியவற்றுக்கு ஹவல்தார் பதவிகளுக்கும் ஆள்சேர்ப்புக்காக இந்த ஆணையம் போட்டித் தேர்வுகளை நடத்த உள்ளது.
பதவிகளின் விவரம், வயது வரம்பு, தேவையான கல்வித்தகுதி, கட்டணம், தேர்வு விவரம், எவ்வாறு விண்ணப்பிப்பது என்பன போன்ற விவரங்கள் ஆட்சேர்ப்பு அறிவிப்பில் விரிவாக கொடுக்கப்பட்டுள்ளது.
விண்ணப்பதாரர்கள் இந்த ஆணையத்தின் ssc.nic.in என்ற ஆன்லைனில் மட்டுமே விண்ணப்பிக்க வேண்டும். விண்ணப்பம் செய்வதற்கான கடைசி தேதி 21.07.2023  ஆன்லைனில் கட்டணம் செலுத்த கடைசி தேதி 22.07.2022 .
தென் பிராந்தியத்தில் 2023 செப்டம்பர் மாதத்தில், கணினி அடிப்படையிலான தேர்வுகள்  கீழ்காணும் முறையில் 22 மையங்கள் / நகரங்களில் நடைபெறும். ஆந்திரப்பிரதேசத்தில் 10 மையங்கள் ; தெலங்கானாவில் 3 மையங்கள்; புதுச்சேரியில் 1 மையங்கள்; தெலங்கானா 03, தமிழ்நாட்டில் 8 மையங்கள் என்று பணியாளர் தேர்வாணையத்தின் இணைச் செயலர் மற்றும் மண்டல இயக்குநர் கே.நாகராஜா வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நித்தி ஆயோக்
இந்தியாவின் வேலைவாய்ப்பு மற்றும் சாலையோர பொருளாதாரம் குறித்த அறிக்கையை நித்தி ஆயோக் வெளியிட்டுள்ளது
‘இந்தியாவில் பெருகி வரும் வேலைவாய்ப்பு மற்றும் சாலையோர பொருளாதாரம்’ என்ற தலைப்பிலான அறிக்கையை நித்தி ஆயோக் வெளியிட்டுள்ளது. இந்த அறிக்கையை நித்தி ஆயோக் துணைத்தலைவர் சுமன்பெரி, தலைமை செயல் அதிகாரி திரு அமிதாப் காந்த் மற்றும் சிறப்பு செயலாளர் டாக்டர் கே ராஜேஸ்வர ராவ் ஆகியோர் வெளியிட்டனர்.
இந்த அறிக்கை இந்தியாவின் வேலைவாய்ப்பு – சாலையோர பொருளாதாரம் குறித்த விரிவான சாத்தியக்கூறுகள் மற்றும் பரிந்துரைகள் அடங்கியதாகும். இந்த அறிக்கை வேலைவாய்ப்பு உருவாக்கத்திறன் மற்றும் தற்போதையை அளவை மதிப்பிடுவதற்கான அறிவியல் பூர்வமான அணுகுமுறையை வழங்குகிறது. வேகமாக வளர்ந்து வரும் இத்துறையின் வாய்ப்புகள் மற்றும் சவால்கள், சமூக பாதுகாப்புக்கு உலகளவில் பின்பற்றப்படும் சிறந்த நடைமுறைகளை சிறப்பாக விளக்கியுள்ளது.
இந்நிகழ்ச்சியில் பேசிய நித்தி ஆயோக் துணைத்தலைவர் சுமன்பெரி, “இந்த அறிக்கை இத்துறையின் திறன் குறித்த புரிதலுக்கான மதிப்புமிக்க அறிவாற்றல் வளமிக்கதாக இருப்பதோடு, வேலைவாய்ப்பு மற்றும் சாலையோர பணிகள் குறித்த விரிவான ஆராய்ச்சி மற்றும் பகுப்பாய்வுக்கு வழிவகுக்கும்” என்றார்.
தலைமைசெயல் அதிகாரி அமிதாப் காந்த் பேசுகையில், வேகமான நகரமயமாதல், காரணமாக இந்தியாவில் வேலைவாய்ப்பு உருவாக்கும் திறன், இணையதள வசதி அனைவருக்கும் கிடைக்கச் செய்தல், டிஜிட்டல் தொழில்நுட்பங்கள் மற்றும் ஸ்மார்ட் போன் பயன்பாடு குறித்து எடுத்துரைத்தார். இந்த அறிக்கையில் இடம்பெற்றுள்ள பல்வேறு பரிந்துரைகள், மத்திய அரசின் அமைச்சகங்கள், மாநில அரசுகள், பயிற்சி வழங்குவோர் உள்ளிட்ட பல்வேறு தரப்பினரம் ஒருங்கிணைந்து பணியாற்றி வளர்ச்சி மற்றும் வேலைவாய்ப்புகளை ஊக்குவிக்க தேவையான அம்சங்கள் இடம்பெற்றுள்ளதாக தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleseDetail.aspx?PRID=1837277
(Visitor Counter : 247
பிரதமர் அலுவலகம்
பூஜ்ஜில் அமைந்துள்ள கே.கே.படேல் சூப்பர் ஸ்பெஷாலிட்டி மருத்துவமனையை ஏப்ரல் 15-ம் தேதி பிரதமர் நாட்டிற்கு அர்ப்பணிக்கிறார்
பூஜ்ஜில் அமைந்துள்ள கே.கே.படேல் உயர்சிறப்பு  மருத்துவமனையை 2022 ஏப்ரல் 15-ம் தேதி காலை 11 மணிக்கு காணொலி வாயிலாக பிரதமர் திரு நரேந்திர மோடி நாட்டிற்கு அர்ப்பணிக்கிறார். பூஜ்ஜில் உள்ள ஸ்ரீ கச்சி லேவா படேல் சமாஜால் இந்த மருத்துவமனை கட்டப்பட்டுள்ளது.
கச்சில் அமைந்துள்ள முதல் தொண்டு நிறுவன சூப்பர் ஸ்பெஷாலிட்டி மருத்துவமனை இதுவேயாகும். 200 படுக்கைகள் கொண்ட மருத்துவமனையான இதில், இன்டர்வென்ஷனல் கார்டியாலஜி , கார்டியோடோராசிக் சர்ஜரி, ரேடியேஷன் ஆன்காலஜி, மெடிக்கல் ஆன்காலஜி, சர்ஜிகல் ஆன்காலஜி, நெப்ராலஜி, யூராலஜி, நியூக்ளியர் மெடிசின், நியூரோ சர்ஜரி, மூட்டு மாற்று மற்றும் ஆய்வகம், கதிரியக்கவியல் போன்ற பல்வேறு சேவைகள் வழங்கப்படும். சூப்பர் ஸ்பெஷாலிட்டி சேவைகளை இப்பகுதி மக்கள் எளிதில் அணுகக்கூடிய வகையில் குறைந்த கட்டணத்தில் இங்கு வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816545
-----
(
பிரதமர் அலுவலகம்
பாலியில் ஜி-20 மாநாட்டின் நிறைவு நிகழ்ச்சியில் பிரதமர் திரு நரேந்திர மோடி ஆற்றிய உரையின் தமிழாக்கம்
மேன்மை தங்கியவர்களே,
நண்பர்களே,
எனது நண்பர் அதிபர் ஜோக்கோவி-க்கு மீண்டும் ஒரு முறை வாழ்த்துத் தெரிவிக்க விரும்புகிறேன். இந்த கடினமான தருணங்களில் கூட ஜி-20 அமைப்பில் மிகச் சிறந்த தலைமைத்துவத்தை அவர் அளித்துள்ளார். மேலும், பாலி தீர்மானத்தை ஏற்றுக் கொண்டதற்காக ஜி-20 உறுப்பினர்களுக்கு நான் இன்று வாழ்த்துத் தெரிவித்துக் கொள்கிறேன். ஜி-20 தலைமைத்துவத்தின் போது இந்தோனேஷியாவின் பாராட்டத்தக்க முயற்சிகளை இந்தியா அடுத்த கட்டத்துக்கு செல்ல பாடுபடும். புனித பாலித்தீவில் நாங்கள் ஜி-20 தலைமைத்துவத்திற்கான பொறுப்பை ஏற்றுக் கொண்டது இந்தியாவுக்கு மிகவும் மங்களகரமான தற்செயலான நிகழ்வாகும். இந்தியாவிற்கும் பாலிக்கும் இடையே பழமையான தொடர்பு உள்ளது.
மேன்மை தங்கியவர்களே,
புவி அறிவியல் பதற்றங்கள், பொருளாதார வீழ்ச்சி, உணவு மற்றும் எரிசக்திப் பொருட்களின் விலை உயர்வு மற்றும் பெருந்தொற்றினால் ஏற்பட்டுள்ள நீண்டகால விளைவுகள் என உலகம் ஒரே நேரத்தில் பல பிரச்சினைகளை எதிர்கொண்டிருக்கும் போது இந்தியா ஜி-20 அமைப்பின் பொறுப்பை ஏற்றுள்ளது. அதே நேரத்தில் நம்பிக்கையுடன் ஜி-20 அமைப்பை உலகம் உற்று நோக்குகிறது. இந்தியாவின் ஜி-20 தலைமைத்துவம் உள்ளடக்கியதாகவும், லட்சியமானதாகவும், தீர்க்கமானதாகவும், நடவடிக்கை சார்ந்ததாகவும் இருக்கும் என்று நான் இன்று உறுதியளிக்க விரும்புகிறேன்.
மேன்மை தங்கியவர்களே,
அடுத்த ஒரு ஆண்டுக்குள் புதிய சிந்தனைகள் மற்றும் கூட்டு நடவடிக்கைகளை செயல்படுத்துவதில் உலகின் முக்கிய பங்குதாரராக ஜி-20 வகிப்பதை உறுதி செய்ய நாங்கள் முயற்சிப்போம். இயற்கை ஆதாரங்கள் மீதான முதலாளித்துவ உணர்வு இன்று மோதலை ஏற்படுத்துகிறது. சுற்றுச்சூழலின் கேடுக்கும் முக்கிய காரணமாக அது உள்ளது. புவியின் பாதுகாப்பான எதிர்காலத்திற்கு நம்பிக்கை உணர்வே தீர்வாகும். சுற்றுச்சூழலுக்கேற்ற வாழ்க்கை முறை இயக்கம் இதற்கு பெரிய பங்களிப்பை அளிக்க முடியும். நீடித்த வாழ்க்கை முறையை மக்கள் இயக்கமாக மாற்றுவதே இதன் நோக்கமாகும்.
மேன்மை தங்கியவர்களே,
இன்று வளர்ச்சியின் பயன்கள், உலகளாவியதாகவும் அனைத்தையும் உள்ளடக்கியதாகவும் இருப்பது அவசியமாகும். கருணையுடனும், ஒற்றுமையுடனும் அனைத்து மனித சமுதாயத்திற்கும் வளர்ச்சியின் பயன்களை நாம் விரிவுபடுத்த வேண்டும். மகளிர் பங்களிப்பின்றி உலகளாவிய வளர்ச்சி சாத்தியமில்லை. நம்முடைய ஜி-20 அமைப்பின் திட்டமிடல்களில்கூட, மகளிர் தலைமையிலான வளர்ச்சிக்கு நாம் முன்னுரிமை தொடர்ந்து அளிக்க வேண்டும். அமைதி மற்றும் பாதுகாப்பின்றி நம்முடைய தலைமுறையினர் பொருளாதார வளர்ச்சி அல்லது தொழில்நுட்ப புதுமைக் கண்டுபிடிப்புகளின் பயன்களைப் பெற இயலாது. அமைதி மற்றும் நல்லிணக்கம் குறித்து ஜி-20 அமைப்பு தீர்க்கத்துடன் தெரிவிக்க வேண்டும். இந்த முன்னுரிமைகள் அனைத்தும் இந்தியாவின் ஜி-20 தலைமைத்துவம் – “ஒரே பூமி, ஒரே குடும்பம், ஒரே எதிர்காலம்” என்ற கருப்பொருளில் முழுமையாக அடங்கியுள்ளது.
ஜி-20 தலைமைத்துவத்தை ஏற்றுக் கொண்டுள்ள இத்தருணம் அனைத்து இந்தியர்களுக்கும் பெருமையளிக்கிறது. எங்கள் நாட்டின் பல்வேறு மாநிலங்கள் மற்றும் நகரங்களில் ஜி-20 கூட்டங்களை நடத்துவோம். பெருமைமிக்க பாரம்பரியங்கள் மற்றும் கலாச்சாரம் உள்ளிட்ட இந்தியாவின் சிறப்பான பன்முகத்தன்மையை எங்களுடைய விருந்தினர்கள் முழுமையாக உணர்வார்கள். ‘ஜனநாயகத்தின் தாய் என்ற இந்தியாவின் தனித்துவக் கொண்டாட்டத்தில் நீங்கள் அனைவரும் பங்கேற்க வேண்டும் என்று நாங்கள் விரும்புகிறோம். உலகளாவிய மாற்றத்திற்கான காரணியாக ஜி-20 அமைப்பை நாம் ஒன்றாக இணைந்து உருவாக்குவோம்.
மிக்க நன்றி!
-----
(MSV/IR/KPG/KRS
(
சிறப்பு சேவைகள் மற்றும் கட்டுரைகள்
ஏப்ரல் 21ம் தேதி காணொலி காட்சி மூலம் இபிஎப்ஓ - ஓய்வூதியதாரர் குறைதீர்ப்பு கூட்டம்
கொவிட் பாதிப்பு அதிகரித்து வருவதை முன்னிட்டு, சமூக இடைவெளியை உறுதி செய்வதற்காக, சென்னை ராயப்பேட்டையில் உள்ள மண்டல அலுவலகத்தில் ஏப்ரல் 21ம் தேதி நடைபெறுவதாக இருந்த ஓய்வூதியதாரர் குறைத்தீர்ப்பு கூட்டம், காணொலி காட்சி மூலமாக மட்டுமே நடத்தப்படும்.
அனைத்து ஓய்வூதியதாரர்களும் / உறுப்பினர்களும் இந்த மாற்று ஏற்பாடு குறித்து அறிந்துக் கொள்ளும்படி தொழிலாளர் வருங்கால வைப்பு நிதி அமைப்பின் சென்னை வடக்கு மற்றும் தெற்கு மண்டல அலுவலகம் கேட்டுக் கொள்கிறது.
ஆன்லைன் மூலமாக தெரிவிக்கப்பட்ட குறைகள் பரிசீலிக்கப்படும். அவைகள் 21.4.2021 அன்று பிற்பகல் 2.30 மணிக்கு நடைபெறும் காணொலி காட்சி கூட்டத்தில் தீர்த்து வைக்கப்படும்.
இந்த காணொலி காட்சி குறைத்தீர்ப்பு கூட்டத்தில் பங்கேற்பதற்கான இணையள முகவரி இணைப்பு, இதில் பங்கேற்கும் ஓய்வூதிய தாரர்களின் இ-மெயில் முகவரி/செல்போன் எண்ணுக்கு அனுப்பி வைக்கப்படும்.
நேரில் குறைகளை தெரிவித்தவர்களுக்கு, தபால் மூலம் பதில் அனுப்பப்படும்.
இவ்வாறு சென்னை வடக்கு மண்டல அலுவலகத்தின், மண்டல வருங்கால வைப்பு நிதி ஆணையர்-2 திரு பிரனித் ஜோஷி வெளியிட்டுள்ள செய்தி குறிப்பில் தெரிவிக்கப்பட்டுள்ளது.
பிரதமர் அலுவலகம்
ஜப்பானின், டோக்கியோவில் நடைபெற்ற ‘இந்தியாவில் உற்பத்தி செய்வோம்’ கருத்தரங்கத்தில் பிரதமர் உரை
டோக்கியோவில் நடைபெற்ற ‘இந்தியாவில் உற்பத்தி செய்வோம்’ கருத்தரங்கத்தில் பிரதமர் திரு. நரேந்திர மோடி உரையாற்றினார்.
எளிதாக தொழில் செய்வதை மேம்படுத்துவதில், குடிமக்களின் வாழ்வாதாரத்தை மேம்படுத்துவதில் மத்திய அரசு எவ்வளவு கவனம் செலுத்தி வருகிறது என்று பிரதமர் விளக்கினார். இந்தியாவில் அதிக அளவில் ஜப்பான் நிறுவனங்கள் இருப்பது தனக்கு மகிழ்ச்சி அளிப்பதாக தெரிவித்தார். இந்தியாவின் பல முக்கிய தொழில் திட்டங்களில் ஜப்பான் பங்குதாரராக உள்ளதை சுட்டிக்காட்டிய பிரதமர், கடந்த நான்கு ஆண்டுகளில் இந்தியாவின் பொருளாதார வலிமை குறித்தும் விளக்கினார். பொருளாதார ரீதியில் இந்தியா அதிவேகமாக வளர்ந்து வருகிறது என்று பிரதமர் கூறினார். இந்திய பொருளாதாரத்தில் ஏற்பட்ட முக்கிய மாற்றங்கள் குறித்து பேசிய பிரதமர், பொருளாதாரம் முறைப்படுத்தப்பட்டது, டிஜிட்டல் பரிமாற்றங்கள் மற்றும் ஜி.எஸ்.டி. குறித்தும் பேசினார்.
இந்தியாவின் வளர்ந்து வரும் பொருளாதாரம், வேகமாக வளர்ந்து வரும் நடுத்தர வர்க்கம் மற்றும் மக்கள் தொகையில் இளையோர் அதிக அளவில் இருப்பது ஆகியவை ஜப்பான் முதலீட்டாளர்களுக்கு பல்வேறு புதிய வாய்ப்புகளை வழங்குகிறது என்றார் பிரதமர். மேலும், குறைந்த செலவில் உற்பத்தி, தொலைத் தொடர்பு தொழில் மற்றும் மின்னணு துறை குறித்தும் பிரதமர் விளக்கினார்.
இந்தியா மற்றும் ஜப்பான் பின்பற்றும் பொதுவான வழிமுறைகளின் முக்கியத்துவம் குறித்து பிரதமர் பேசினார். இருநாடுகளும் ஒன்றாக இணைந்து, இந்தோ-பசிபிக், தெற்காசியா மற்றும் ஆப்பிரிக்கா உட்பட உலகில் உள்ள பிற நாடுகளில் வலுவான வளர்ச்சிக்கான ஒத்துழைப்பை மேம்படுத்த உள்ளதாகவும் அவர் தெரிவித்தார்.
ரசாயனம் மற்றும் உரங்கள் அமைச்சகம்
ஹால்டியா துறைமுகத்துக்கு கப்பல் மூலம் 560 மெட்ரிக் டன் அம்மோனியம் சல்பேட்டை இன்னொமொரு 20 கலன்களில் பாக்ட் அனுப்புகிறது
மத்திய ரசாயனங்கள் மற்றும் உரங்கள் அமைச்சகத்தின் கீழ் செயல்படும் பொதுத் துறை நிறுவனமான பெர்டிலைசர்ஸ் மற்றும் கெமிக்கல்ஸ் திருவாங்கூர் லிமிடெட் , தனது பொருட்களை எடுத்து செல்வதற்கான செயல்மிகு முறையாக கப்பல் போக்குவரத்தை பயன்படுத்தத் தொடங்கியுள்ளது.
நாட்டின் கிழக்கு மற்றும் மேற்கு கடலோரப் பகுதிகளில் உள்ள விவசாயிகளுக்கு துரிதமாக மற்றும் சரியான நேரத்தில் உரங்கள் சென்றடைவதை இது உறுதி செய்யும்.
இந்த முயற்சியில் கொச்சின் துறைமுக பொறுப்புக் கழகத்தின் செயல்மிகு ஆதரவு ஃபாக்டுக்கு கிடைத்துள்ளது. ஹால்டியா துறைமுகத்துக்கு கப்பல் மூலம் 20 களன்களில் அம்மோனியம் சல்பேட்டை 30 ஜூலை, 2020 அன்று பாக்ட் அனுப்பியது.
இதைத் தொடர்ந்து, ஹால்டியா துறைமுகத்துக்கு கப்பல் மூலம் 560 மெட்ரிக் டன் அம்மோனியம் சல்பேட்டை இன்னொமொரு 20 கலன்களில் பாக்ட் அனுப்புகிறது
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651281
(Visitor Counter : 123
பிரதமர் அலுவலகம்
இந்தோனேஷியாவில் ஏற்பட்ட நிலநடுக்கத்தில் உயிரிழந்தவர்களுக்கு பிரதமர் ஆழ்ந்த இரங்கல்
இந்தோனேஷியாவில் ஏற்பட்ட நிலநடுக்கத்தில் உயிரிழந்தவர்களுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார்.
பிரதமர் தனது ட்விட்டர் பதிவில் தெரிவித்துள்ளதாவது,
“இந்தோனேஷியாவில் நிலநடுக்கத்தினால் ஏற்பட்ட உயிரிழப்பு மற்றும் சேதங்கள் குறித்து மிகுந்த வேதனை அடைகிறேன். உயிரிழந்தவர்கள் மற்றும் அவர்களின் குடும்பத்திற்கு எனது ஆழ்ந்த இரங்கலை தெரிவித்து கொள்கிறேன். காயமடைந்தவர்கள் விரைவில் குணமடைய வேண்டுகிறேன். இந்த இக்கட்டான தருணத்தில் இந்தோனோஷியாவிற்கு இந்தியா பக்கபலமாக இருக்கும்”.
வணிகம் மற்றும் தொழில்துறை அமைச்சகம்
பிரதமரின் விரைவு சக்தி பெருந்திட்டம் மற்றும் தேசிய சரக்குப் போக்குவரத்துக் கொள்கை இரண்டும் வணிகங்கள் மற்றும் பொதுமக்களுக்கு பெருமளவு உதவும்: மத்திய அமைச்சர் திரு. பியூஷ் கோயல்
பிரதமரின் விரைவு சக்தி பெருந்திட்டம் மற்றும் தேசிய சரக்குப் போக்குவரத்துக் கொள்கை இரண்டும் வணிகங்கள் மற்றும் பொதுமக்களுக்கு பெருமளவு உதவும் என்று மத்திய வர்த்தகத் துறை அமைச்சர் திரு. பியூஷ் கோயல் கூறியுள்ளார். புதுதில்லியில் இந்திய வர்த்தக சபையில் நடைபெற்ற விரைவு சக்தி பெருந்திட்டம் தொடர்பான தேசிய கருத்தரங்கில் இன்று உரையாற்றிய அவர், விரைவு சக்தி பெருந்திட்டமும் சரக்குப் போக்குவரத்துக் கொள்கையும் நாட்டில் முதலீடுகளை அதிகரித்துப் போட்டித் தன்மையை மேம்படுத்தும் என்றார்.
புதுமைக் கண்டுபிடிப்புகளில் முன்னணி நாடாக இந்தியாவை உலகம் அங்கீகரித்துள்ளது என்று அவர் கூறினார். சிறந்த நிர்வாகம், மக்களின் வாழ்க்கையை எளிமைப்படுத்துதல், வர்த்தகம் புரிதலை எளிமைப்படுத்துதல் போன்றவற்றிற்காக புதிய நடைமுறைகள் விரைந்து மேற்கொள்ளப்படுவதாக அவர் தெரிவித்தார். யுபிஐ எனப்படும் டிஜிட்டல் பணப்பரிவர்த்தனை செயல்திட்டம் இந்தியாவின் தொழில்நுட்ப வல்லமைக்கு எடுத்துக்காட்டாகத் திகழ்கிறது என்று அவர் குறிப்பிட்டார். இது நாட்டின் பொருளாதாரத்தில் மிகச் சிறந்த தாக்கத்தை ஏற்படுத்தியிருப்பதாக அவர் கூறினார். கடந்த டிசம்பர் மாதத்தில் மட்டும் 7.28 பில்லியன் என்ற எண்ணிக்கையில் டிஜிட்டல் பணப்பரிவர்த்தனைகள் நாட்டில் மேற்கொள்ளப்பட்டுள்ளதாக அவர் கூறினார்.
பிரதமரின் விரைவு சக்தி பெருந்திட்டத்தில் 1300 தகவல் அடுக்குகள் உள்ளதாகவும், காடுகள், வனவிலங்கு சரணாலயங்கள், நதிகள், யுனெஸ்கோ பாரம்பரிய இடங்கள் உள்ளிட்டவை இதில் அடங்கும் என்றும் அவர் தெரிவித்தார். பிரதமரின் விரைவு சக்தி திட்டம் பள்ளிகள், மருத்துவமனைகள் உள்ளிட்ட சமூக உள்கட்டமைப்பு அமைப்புகள் தொடர்பான நடவடிக்கைகளைத் திட்டமிடவும், உதவுவதாக அவர் கூறினார்.
12 மாநிலங்கள், நில ஆவணத் தகவல்களை டிஜிட்டல் மையமாக்கியிருப்பதாகவும் இந்த நடவடிக்கைகள் மேலும் வலுப்படுத்தப்பட வேண்டும் என்றும் அவர் தெரிவித்தார். சரக்குப் போக்குவரத்துக்கான கட்டணங்கள் குறைவாக இருக்க வேண்டும் என்று கூறிய அவர், வளர்ந்த இந்தியாவுக்கான இலக்குகளை அடைய இதுவும் முக்கியமானது என்றார். அந்த வகையில், பிரதமரின் விரைவு சக்தி பெருந்திட்டம் சரக்குப் போக்குவரத்து செலவுகளை பெருமளவு குறைக்கும் என்று அவர் கூறினார்.
கல்வி, சுகாதாரம், உணவு, இருப்பிடம் அனைத்தும் மக்களுக்குத் தரமான முறையில் கிடைக்க அரசு தொடர்ந்து நடவடிக்கைகளை எடுத்து வருவதாக அவர் தெரிவித்தார். இந்தியாவை உலக நாடுகள் உற்று நோக்குவதாகவும், உலகளாவிய சிக்கல்களுக்கும், சவால்களுக்கும் தீர்வை ஏற்படுத்தும் தன்மையுடன் பிரதமர் திரு. நரேந்திர மோடி செயல்பட்டு வருவதாகவும் திரு. பியூஷ் கோயல் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 198.20 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 198.20 கோடிக்கும் அதிகமான  டோஸ்கள் செலுத்தப்பட்டுள்ளன. 2,59,16,027 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.70 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.26 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.53 சதவீதமாக உள்ளது. கடந்த 24 மணி நேரத்தில் 15,394 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,29,07,327.
இந்தியாவில் கடந்த 24 மணி நேரத்தில் 16,159 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,54,465 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.49 கோடி . வாராந்திரத் தொற்று 3.84 சதவீதமாக உள்ளது. தினசரித் தொற்று விகிதம் 3.56 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1839455
குடியரசுத் தலைவர் செயலகம்
ஜம்மு-காஷ்மீரை பூமியின் சொர்க்கமாக மாற்ற நாம் பாடுபடுவோம்: குடியரசுத் தலைவர்
அறிவு, தொழில் முனைதல், புதுமைகள் மற்றும் திறன் வளர்த்தல் ஆகியவற்றின் மையமாக ஜம்மு-காஷ்மீரை பார்ப்பதே எனது லட்சியம் ஆகும் என்று குடியரசுத் தலைவர் திரு ராம் நாத் கோவிந்த் இன்று கூறினார்.
ஜம்மு மற்றும் காஷ்மீரில் தேசிய கல்விக் கொள்கையை செயல்படுத்துவது தொடர்பான மாநாட்டில் பேசும்போது குடியரசுத் தலைவர் இவ்வாறு கூறினார்.
ஜம்மு-காஷ்மீரை பூமியின் சொர்க்கமாகவும், பாரத மாதாவின் மகுடத்தில் ஒளிரும் மாணிக்கமகவும் மாற்ற நாம் பாடுபடுவோம் என்று திரு கோவிந்த் கூறினார்.
ஜம்மு-காஷ்மீரின் துணைநிலை ஆளுநர், அங்குள்ள பல்கலைக்கழகங்களின் துணைவேந்தர்கள், கல்லூரிகளின் முதல்வர்கள் மற்றும் இதர பங்குதாரர்கள் ஸ்ரீ நகரில் நடைபெற்ற இந்த மாநாட்டில் கலந்துகொண்டனர்.
அவர்களிடையே காணொலி மூலம் உரையாற்றிய குடியரசுத் தலைவர், உறுதியான முயற்சிகளின் மூலம் தேசிய கல்விக் கொள்கையை ஜம்மு-காஷ்மீரில் செயல்படுத்தி, இந்த சொர்க்கத்தை அறிவு, புதுமைகள் மற்றும் கற்றலின் மையமாக மாற்ற வேண்டும் என்று வலியுறுத்தினர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656917
(Visitor Counter : 181
இளைஞர் நலன் மற்றும் விளையாட்டு அமைச்சகம்
2,509 கேலோ இந்தியா விளையாட்டு வீரர்களின் வழிச்செலவுக்காக 7.22 கோடி ரூபாயை இந்திய விளையாட்டு ஆணையம் விடுவித்தது
2022-ஆம் ஆண்டு ஜனவரி முதல் மார்ச் மாதம் வரை 2,509 கேலோ இந்தியா விளையாட்டு வீரர்களின் வழிச்செலவுக்காக 7.22 கோடி ரூபாயை இந்திய விளையாட்டு ஆணையம் விடுவித்தது. கேலோ இந்தியா திட்டத்தின் ஆண்டு உதவித்தொகையாக ஒவ்வொரு விளையாட்டு வீரருக்கும் ரூ.6.28 லட்சம் ஒதுக்கப்படுகிறது. இதில் ரூ.1.20 லட்சம் வழிச்செலவுக்காக ஒதுக்கப்பட்டுள்ளது. இந்த வழிச்செலவுக்கான தொகை விளையாட்டு வீரரின் வங்கிக் கணக்குக்கு நேரடியாக அனுப்பப்படும். மற்ற தொகை கேலோ இந்தியா அகாடமியில் அவர்களுக்கான பயிற்சி, உணவு, தங்குமிடம், கல்வி ஆகியவற்றுக்காக செலவிடப்படும். சொந்த ஊருக்கு பயணம், உணவுக் கட்டுப்பாடு ஆகியவற்றுக்கான செலவும் இதில் அடங்கும். மற்ற செலவுகளை விளையாட்டு வீரர்கள் ஏற்க வேண்டும். கேலோ இந்தியா திறன் மேம்பாட்டுத் திட்டத்தின் கீழ் இத்தொகை ஒதுக்கப்பட்டுள்ளது
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1812733
மத்திய பணியாளர் தேர்வாணையம்
பாதுகாப்பு அகாடமி மற்றும் கடற்படை அகாடமி தேர்வு: இறுதி முடிவுகள் வெளியீடு
தேசிய பாதுகாப்பு அகாடமியின் 146-வது பாடநெறிக்கான இராணுவம், கடற்படை மற்றும் விமான படையில் சேர்வதற்கும், 108-வது இந்திய கடற்படை அகாடமி பாடநெறிக்கான கடற்படை அகாடமியில் சேர்வதற்கும் கீழ்காணும் 478 விண்ணப்பதாரர்கள் மத்திய அரசுப் பணியாளர் தேர்வு ஆணையம் கடந்த செப்டம்பர் 6-ஆம் தேதி நடத்திய தேசிய எழுத்துத் தேர்வு மற்றும் அதை தொடர்ந்து பாதுகாப்பு அமைச்சகத்தின் சேவைகள் தேர்வு வாரியம் நடத்திய நேர்முகத் தேர்வின் அடிப்படையில் தேர்வு செய்யப்பட்டுள்ளனர். மேற்குறிப்பிட்ட பாடநெறி தொடங்கும் தேதி மற்றும் இதர விவரங்கள் பற்றி அறிய www.joinindianarmy.nic.in, www.joinindiannavy.gov.in, http://www.careerindianairforce.cdac.in/ ஆகிய மத்திய பாதுகாப்பு அமைச்சகத்தின் இணையதளங்களைக் காணலாம்.
இந்தப் பட்டியலைத் தயாரிப்பதில் மருத்துவத் தேர்வின் முடிவுகள் கணக்கில் எடுத்துக் கொள்ளப்படவில்லை.
தேர்வு செய்யப்பட்ட விண்ணப்பதாரர்கள், தங்களது பிறப்பு மற்றும் கல்வி சான்றிதழ்களை பாதுகாப்பு அமைச்சகத்தின்  பணி அமர்த்தலுக்கான கூடுதல் தலைமை இயக்குநரிடம் நேரடியாக வழங்க வேண்டும்.
இந்த முடிவு மத்திய அரசு பணியாளர் தேர்வு ஆணையத்தின் இணையதளத்திலும்  வெளியிடப்பட்டுள்ளது. எனினும் விண்ணப்பதாரர்களின் மதிப்பெண், இறுதி முடிவு வெளியிடப்பட்டதிலிருந்து 15 நாட்களுக்கு பிறகே இணையதளத்தில் வெளியிடப்படும்.
முடிவுகளை இங்கே காணலாம்:
https://static.pib.gov.in/WriteReadData/specificdocs/documents/2021/jul/doc20217731.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733395
----
(Visitor Counter : 137